als_Latn dik_Latn sag_Latn
Reagon Rama për lirimin e Lul Berishës
Kryeministri Edi Rama ka reaguar për herë të parë që prej lirimit nga burgu të Lulzim Berishës, i mbiquajtur si i forti i Durrësit.
“PD-ja nuk e shqipton dot se kush e liroi në të vërtetë “të fortin e Durrësit”. Edhe sot nuk keni kurajë të thoni kush e liroi, por thoni se e liroi Bashkia e Durrësit. Ju jeni lëshuar nga zinxhirët e logjikës për të hedhur çdo ditë baltë e akuza me shpresën se shqiptarët do t’ju besojnë”,- tha Rama.
Këto deklarata Rama i bëri në Kuvend, ku nuk la pa përmendur sërish edhe kryetaren e Bashkisë së Shkodrës, Voltana Ademi, me shprehjen: “Zot, shpëtoji qytetarët e Shkodrës nga bashkia e tyre!” referuar dëmshpërblimeve për përmbytjet e ndodhura në këtë qytet disa vite më parë. /Blitz.al/
als_Latn als_Latn als_Latn als_Latn